આજે તો પોર્ટ બ્લેરની એ જેલની બહાર પીપળાનું એક વૃક્ષ છે. અહીંથી સામે ત્રીજા માળે આવેલા એક લોખંડી દ્વારની પાછળ એક ઓરડી છે જેમાં વીર સાવરકર વર્ષો સુધી બંધ રહ્યા. તેમણે અંગ્રેજોના બધા જ અત્યાચાર સહ્યા જે બીજા ક્રાંતિકારીઓ પર કરવામાં આવતા હતા. વીર સાવરકરની આંખો સામે જ કેટલાક ક્રાંતિકારીઓને ફાંસી પર લટકાવવામાં આવતા હતા જેથી વીર સાવરકરનું મનોબળ તોડી શકાય. વીર સાવકરે એ ક્રાંતિકારીઓના શ્વાસ પોતાની નજર સમક્ષ રૃંધાતાં જોવા છતાં તેઓ અડગ રહ્યા.